ซื้อโลละ 8.50 บาทเล็งขาย บาทเดียว 
ตะลึง 9 ปีค่าเก็บพุ่ง 756 ล้านบาท ครม.ระบายข้าวโพดรับจำนำปี 51,นายณัฐพร จาตุศรีพิทักษ์ ที่ปรึกษา รมว.พาณิชย์เปิดเผยว่า คณะรัฐมนตรี (ครม.) รับทราบการระบายข้าวโพดเลี้ยงสัตว์คงเหลือโครงการแทรกแซงตลาดข้าวโพดเลี้ยงสัตว์ปี 2551/2552 มีข้าวโพดคงเหลือ 94,168.98 ตัน เบื้องต้นจะระบายข้าวโพด 84,134.73 ตัน และมอบหมายให้องค์การคลังสินค้า (อคส.) เป็นผู้กำหนดวิธีการระบายเพื่อนำเสนอประธานกรรมการนโยบายและบริหารจัดการข้าวโพดเลี้ยงสัตว์ (นบขพ.) เพื่อพิจารณาอนุมัติการระบายต่อไป โดยในปี 2551/2552 รัฐบาลขณะนั้นมีโครงการรับจำนำข้าวโพดกำหนดกรอบ 1.5 ล้านตัน สุดท้ายรับจำนำจริง 1.01 ล้านตัน โดยได้ระบายไปแล้ว 907,925 ตันเหลืออยู่ในสต๊อก 94,168.98 ตัน หลังจากนั้น ได้ตั้งคณะอนุกรรมการแก้ไขปัญหาข้าวโพดเลี้ยงสัตว์ในสต๊อกของรัฐบาล และคณะอนุกรรมการตรวจสอบและวิเคราะห์คุณภาพข้าวโพดเลี้ยงสัตว์ในสต๊อกของรัฐบาล ซึ่งพบว่าข้าวโพดเลี้ยงสัตว์ในคลังอคส.ทั้ง 10 แห่งมีคุณภาพไม่เป็นไปตามมาตรฐานที่กฎหมายกำหนด และในการประชุม นบขพ.วันที่ 29 มี.ค.2560 มีมติอนุมัติระบายข้าวโพดเลี้ยงสัตว์ที่เหลือ,ด้าน พ.ต.อ.รุ่งโรจน์ พุทธิยาวัฒน์ ผู้อำนวยการสำนักกฎหมายและคดี อคส. กล่าวว่า ข้อสงสัยที่ว่า ครม.มีมติให้ระบายข้าวโพดส่วนที่เหลือไปตั้งแต่ปี 2555 ทำไมเพิ่งมาระบายในช่วงนี้นั้น เป็นเพราะการระบายข้าวโพดจะมีผู้ประมูลหลายราย มีบางรายเห็นว่าตนเองไม่ได้รับความเป็นธรรมจึงไปยื่นฟ้องต่อศาล ซึ่งศาลเพิ่งจะพิพากษาเมื่อปลายปี 2559 จึงเป็นเหตุทำให้เกิดความล่าช้า สำหรับส่วนที่ค้างคดีอีก 10,000 กว่าตันที่ยังไม่สิ้นสุดคดีนั้น ล่าสุดทางศาลปกครองได้กำหนดวันสิ้นสุดแสวงหาข้อเท็จจริงเมื่อวันที่ 29 ก.ย.ที่ผ่านมา และคงจะมีคำพิพากษาในเร็วๆนี้,สำหรับความเสียหายที่เกิดขึ้น ขณะนี้อยู่ระหว่างการตั้งกรรมการตรวจสอบ โดยถ้าเสียหายไปตามสภาพก็ไม่สามารถเอาผิดกับใครได้ แต่ถ้าเสียหายเพราะไม่มีการบำรุงรักษา ผู้ที่รับผิดชอบก็ต้องรับผิดชอบความเสียหายในส่วนนี้ ส่วนการระบายข้าวโพดทาง อคส.จะตั้งกรรมการกลางขึ้นมาว่าจะกำหนดราคาเริ่มต้นเท่าใดในการประมูลรอบใหม่ เพราะสภาพข้าวโพดเปลี่ยนไปจากเมื่อปี 55 ที่กำหนดราคาระบายไว้ที่ กก.ละ 4 บาท เช่นตอนนี้อาจจะกำหนดราคาที่ กก.ละ 1 บาท เป็นต้น เพราะข้าวโพดเสื่อมคุณภาพ เจ้าของคลังที่ติดต่อเข้ามาเจรจาว่าจะซื้อข้าวโพด ระบุเบื้องต้นว่าจะเอาไปทำเชื้อเพลิง สำหรับค่าเก็บรักษาข้าวโพดที่ค้างสต๊อกจำนวน 94,168.98 ตันอยู่ที่ประมาณเดือนละ 7 ล้านบาท ตั้งแต่ปี 51 คิดเป็นเวลา 9 ปี คิดเป็นเงินจำนวน 756 ล้านบาท ขณะที่มูลค่าข้าวโพดที่รับจำนำมาในราคา กก.ละ 8.50 บาท คิดเป็นเงิน 800 ล้านบาท.
นายณัฐพร จาตุศรีพิทักษ์ ที่ปรึกษา รมว.พาณิชย์เปิดเผยว่า คณะรัฐมนตรี (ครม.) รับทราบการระบายข้าวโพดเลี้ยงสัตว์คงเหลือโครงการแทรกแซงตลาดข้าวโพดเลี้ยงสัตว์ปี 2551/2552 มีข้าวโพดคงเหลือ 94,168.98 ตัน
ณัฐพร จาตุศรีพิทักษ์,ครม.,รุ่งโรจน์ พุทธิยาวัฒน์,ข้าวโพดเลี้ยงสัตว์,ระบายข้าวโพด,เกษตร